Simo Grönroos

Simo Juhani Grönroos (s. 14. huhtikuuta 1983) on suomalainen perussuomalainen poliitikko, kunnallispoliitikko, aluevaltuutettu ja puolueen kolmas varapuheenjohtaja. Hän on perussuomalaisten entinen puoluesihteeri, Suomen Perusta -ajatuspajan toiminnanjohtaja, Espoon kaupunginvaltuutettu ja Espoon teknisen lautakunnan puheenjohtaja. Kun Grönroos nousi perussuomalaisten puoluesihteeriksi vuonna 2019, media kertoi hänen olleen Suomen Sisun pitkäaikainen jäsen.https://www.iltalehti.fi/politiikka/a/30fe7272-62c2-4be6-bfe9-df5d32c33689

 Elämä 
Grönroos valmistui filosofian maisteriksi Helsingin yliopistosta vuonna 2010 pääaineenaan Suomen ja Pohjoismaiden historia. Hän on liittynyt kansallismielisen Suomen Sisun ja Suomalaisuuden liiton jäseneksi. Hän oli Suomen Sisun kirjuri vuosina 2001–2002.

Grönroos on toiminut Suomen Perusta -ajatuspajan toiminnanjohtajana 2013–2019 ja uudestaan vuodesta 2021 lähtien.

Grönroos väitteli tohtoriksi 2023https://www.suomenuutiset.fi/simo-gronroos-vaittelee-kekkosen-ajan-toisinajattelijasta-suomettumisen-kriitikko-kauko-kare-sai-aarioikeistolaisen-maineen/.

 Poliittinen ura 
Grönroos liittyi perussuomalaisiin vuonna 2006 ja oli mukana Teemu Lahtisen vaalikampanjassa eduskuntavaaleissa 2007. Hän toimi Perussuomalaisten Nuorten pääsihteerinä 2009–2012.

Elokuussa 2018 Perussuomalaisten Uudenmaan piiri nimesi hänet ehdokkaaksi eduskuntavaaleihin 2019. Grönroos sai 2 563 ääntä eikä tullut valituksi. Hän oli ehdolla myös europarlamenttivaaleissa 2019, joissa hän sai 3 949 ääntä eikä tullut valituksi.

Grönroos valittiin perussuomalaisten puoluesihteeriksi kesäkuussa 2019. Hän ei onnistunut uusimaan paikkaansa vuoden 2021 puoluekokouksessa, jossa valituksi tuli Arto Luukkanen.https://www.is.fi/politiikka/art-2000008193389.html

Grönroos valittiin perussuomalaisten kolmanneksi varapuheenjohtajaksi kesäkuun 2025 puoluekokouksessa.

 Kuntapolitiikka 
Grönroos oli perustamassa Kirkkonummen Perussuomalaisia vuonna 2008. Hän oli puolueen ehdokas Kirkkonummen kunnanvaltuustoon vuoden 2008 vaaleissa. Grönroos sai 104 ääntä ja pääsi varavaltuutetuksi. 

Vuoden 2012 kuntavaaleissa hänet valittiin Espoon kaupunginvaltuustoon 205 äänellä. Grönroos oli valtuustokaudella 2013–2017 Espoon teknisen lautakunnan puheenjohtaja. Kaudella 2017–2021 hänet valittiin uudestaan Espoon teknisen lautakunnan puheenjohtajaksi.

Vuoden 2017 kuntavaaleissa Grönroos sai 523 ääntä ja hänet valittiin toiselle kaudelle Espoon kaupunginvaltuustoon.Kuntavaalit 2017 - Espoo - Valitut Grönroos tuli valituksi kuntavaaleissa 2021 1 901 äänellähttps://vaalit.yle.fi/kv2021/fi/regions/2/municipalities/49.

 Vaalimenestys 
 Kuntavaalit Vuosi Kunta Äänet Tulos 2008 Kirkkonummi 104 varalle 2012 Espoo 205 valittiin 2017 Espoo 523 valittiin 2021 Espoo 1 901 valittiin 2025 Espoo 1 088 valittiinhttps://tulospalvelu.vaalit.fi/KV-2025/fi/val049.html

 Eduskuntavaalit Vuosi Vaalipiiri Äänet Tulos 2019 Uusimaa 2 563 ei valittu 2023 Uusimaa 1 366https://www.mtvuutiset.fi/vaalitulokset/eduskuntavaalit2023#!/ehdokas/uudenmaan-vaalipiiri/simo-gronroos-0318/2076 ei valittu

 Aluevaalit Vuosi Hyvinvointialue Äänet Tulos 2022 Länsi-Uusimaa 802 valittiinhttps://vaalit.yle.fi/av2022/fi/tulospalvelu/counties/3/candidates/32/ 2025 Länsi-Uusimaa 1 164 valittiinhttps://tulospalvelu.vaalit.fi/AV-2025/fi/val03.html

 Europarlamenttivaalit Vuosi Vaalipiiri Äänet Tulos 2019 Suomi 3 949 ei valittu 2024 Suomi 4 724 ei valittuhttps://vaalit.yle.fi/epv2024/tulospalvelu/fi/candidates/45/

Yksityiselämä
Grönroos asuu Espoon Leppävaarassa.

 Tuotanto 
Teoksia, joiden kirjoittamisessa Grönroos on ollut mukana tai jotka hän on toimittanut:
 Suomen Sisun 10-vuotishistoriikki. Helsinki: Suomen Sisu, 2008. Verkkoversio.
 Kauko Kare – puolueeton oppositiomies – Nootti-lehden ja Alea-kirjakustantamon perustajan toiminta Kekkosen ajan toisinajattelijana. Pro gradu. Helsingin yliopisto, 2010.
 Toimittanut: Euro vai ei? – eurokriisi ja Suomen vaihtoehdot. Suomen Perusta, 2013.
 Toimittanut: Kunnat kuntoon! – puheenvuoroja kuntien ongelmista ja mahdollisuuksista. Suomen Perusta, 2014.
 Toimittanut Arto Luukkasen kanssa: Venäjä: uhka vai mahdollisuus? – avointa keskustelua Suomen Venäjä-suhteesta. Suomen Perusta, 2014.
 Simon Elon ja Arto Luukkasen kanssa: Siirtolaiskriisi – puheenvuoroja muuttoliikkeen syistä ja seurauksista. Suomen Perusta, 2015.
 Toimittanut: Epäneutraali sukupuolikirja – puheenvuoroja sukupuolikysymyksistä. Suomen Perusta, 2016.
 Matias Turkkilan ja Arto Luukkasen kanssa: Me – ajatuksia perussuomalaisuudesta. Suomen Perusta, 2016.
 Marko Hamilon kanssa: Maahanmuutto – kriitikon käsikirja. Suomen Perusta, 2018.
 Toimittanut: Veroja, velkaa ja kaverikapitalismia – näkökulmia Suomen talouden ongelmista ja mahdollisuuksista. Suomen Perusta, 2018.
 Toimittanut Marko Hamilon kanssa: Ympäristörealistin käsikirja. Suomen Perusta, 2019.

Lähteet

Aiheesta muualla
Simo Grönroosin kotisivut

Luokka:Nykyiset Espoon kaupunginvaltuutetut
Luokka:Perussuomalaiset poliitikot
Luokka:Perussuomalaisten puoluesihteerit
Luokka:Vuonna 1983 syntyneet
Luokka:Elävät henkilöt
Luokka:Länsi-Uudenmaan aluevaltuutetut